b'\n_START_ARTICLE_\nPape\xc5\xbe Leon III.\n_START_SECTION_\n\xc5\xbdivljenjepis\n_START_PARAGRAPH_\nLeon III. je bil pape\xc5\xbe med leti 795 in 816._NEWLINE_Leon je svojo izvolitev sporo\xc4\x8dil Karlu Velikemu, poslal mu je klju\xc4\x8de grobnice sv. Petra in zastavo Rima ter prosil za odposlanca. Karel mu je odgovoril, da je njegova funkcija za\xc5\xa1\xc4\x8dita Cerkve in pape\xc5\xbeeva, da moli za kraljestvo in zmago njegove vojske._NEWLINE_Leon je prihajal iz ljudskih vrst in to je takoj povzro\xc4\x8dilo sovra\xc5\xbenosti rimskega plemstva, ki je menilo, da je pape\xc5\xa1ki prestol namenjen samo plemi\xc4\x8dem. Aprila 799 so ga napadli in mu posku\xc5\xa1ali iztakniti o\xc4\x8di ter odrezati jezik. Potem so ga formalno odstavili in poslali v samostan. Vendar pa je Leon pobegnil in pri\xc5\xa1el h Karlu Velikemu, ki ni priznal njegove odstavitve. Opozicija v Rimu je poslala Karlu poslanike, da bi predstavila svoje stali\xc5\xa1\xc4\x8de. Alkuin, Karlov svetovalec, pa je opozoril, da nobena zemeljska oblast nima mo\xc4\x8di, da bi sodila pape\xc5\xbea, tako je bil Leon pospremljen nazaj v Rim. _NEWLINE_Karel je novembra 800 od\xc5\xa1el v Rim, kjer se je 1. decembra udele\xc5\xbeil sestanka s predstavniki obeh strani. Leonovi nasprotniki so bili izgnani. 25. decembra je Leon kronal Karla za svetega rimskega cesarja po tem, ko je ta molil ob grobu sv. Petra. _NEWLINE_Leon je pomagal na prestol vrniti kralja Eardulfa iz Northumbrije in je posredoval v sporu med nad\xc5\xa1kofoma Yorka in Canterburyja. Prav tako je razveljavil odlo\xc4\x8ditev, po kateri je njegov predhodnik predal palij \xc5\xa1kofu Lichfielda, Higbertu. _NEWLINE_Razlogi za kronanje Karla, sodelovanje s frankovskim dvorom in povezava z Bizancem so podro\xc4\x8dja, o katerih zgodovinarji \xc5\xa1e danes razpravljajo. Kot upravnik pape\xc5\xa1kih ozemelj je Leon prispeval k polep\xc5\xa1anju Rima._NEWLINE_Njegov god je bil 12. junij.'